Koronavirus Verwoes Midde-Ooste Met Iran Wat Waarsku Oor 'Miljoene' Sterftes - Joy! Digital
Koronavirus Verwoes Midde-Ooste Met Iran Wat Waarsku Oor 'Miljoene' Sterftes
Van die Klaagmuur van Jerusalem tot Mekka in Saoedi-Arabië, is die koronavirus besig om die Midde-Ooste te verander en mense in die streek pas by 'n nuwe "normaal" aan.
Saoedi-Arabië het besluit om toegang tot Islam se heiligste terrein te blokkeer as deel van die stryd om die verspreiding van die koronavirus te bekamp. Egipte het honderde gevalle aangemeld en dit het die toerismebedryf erg getref. Koning Abdallah II bin Al-Hussein van Jordanië het as voorsitter van 'n COVID-19-vergadering opgetree en 'n verpligte kwarantyn geïmplementeer vir almal wat die land binnekom.
Iran is die hardste getref in die streek met meer as 988 sterftes as gevolg van die virus, waarvan sommige van die land se leiers is. Die land het Dinsdag gewaarsku dat die uitbraak "miljoene mense" kan doodmaak.
Iran het Dinsdag nog 'n toename van 13% in gevalle gesien wat die total laat styg het tot meer as 16 000.
Seth Frantzman van die Midde-Ooste-sentrum vir verslaggewing aan CBN News het gesê die ekonomiese uitwerking op die Golfstate en Saoedi-Arabië sal wêreldwyd gevoel word.
Die vlugtelinge in die streek is in die grootste gevaar. "Baie van hulle het nie toegang tot basiese gesondheidsorg nie, en dit beteken ook dat hulle gewoonlik verhinder word om vir die virus getoets te word … Stel jou voor jy is in 'n vlugtelingkamp of in Qamishli in die ooste van Sirië. Jou kanse is baie skraal. Ek dink dit is 'n toets vir die internasionale gemeenskap, wat nie genoeg doen om al die mense wat slagoffers van konflik is, is te help nie," sê Frantzman.
Die streek het moontlik nog nie die ergste van die virus en die uitwerking daarvan op die wêreld gesien nie.